Oznámenie o predĺžení lehoty na predkladanie ponúk a aktualizácií prílohy č. 2 Súťažných podkladov Návrh Kúpnej zmluvy k obstarávaniu zákazky „Rozmetadlo a Kompaktor“ ID53485

Týmto si Vás dovoľujeme informovať o zmene (predĺžení) lehoty na predkladanie ponúk:

**Pôvodná lehota na predkladanie ponúk:**

8.3.2024 do 10,00

**Nová lehota na predkladanie ponúk:**

13.3.2024 do 23:59:59

**Odôvodnenie:**

Obstarávateľ pristúpil k predĺženiu lehoty na predkladanie ponúk z dôvodu aktualizácie (zmeny) prílohy č. 2 Súťažných podkladov Návrh Kúpnej zmluvy. Návrh Kúpnej zmeny bol zmenený v článku V., odsek 1 a 2 a to nasledovne:

Pôvodné znenie článku V:

**Omeškanie a zmluvné pokuty**

1. Ak sa predávajúci dostane do omeškania s dodaním čo aj len časti tovaru, zaväzuje sa zaplatiť kupujúcemu zmluvnú pokutu vo výške 10 % z celkovej kúpnej ceny tovaru/tovarov bez DPH a tiež za každý ďalší deň omeškania, počnúc 3. dňom omeškania, zmluvnú pokutu vo výške 0,2% z celkovej kúpnej ceny tovaru/tovarov bez DPH. Popri zmluvnej pokute má kupujúci právo na náhradu škody v celom vzniknutom rozsahu.
2. Ak sa kupujúci dostane do omeškania s platením dohodnutej kúpnej ceny tovaru, zaväzuje sa zaplatiť predávajúcemu úroky z omeškania z dlžnej sumy vo výške podľa zákona.

Nové znenie článku V:

**Omeškanie a zmluvné pokuty**

1. V prípade, že predávajúci nedodrží termín plnenia, dohodnutú v tejto zmluve, kupujúci má právo účtovať predávajúcemu zmluvnú pokutu vo výške 0,05% z ceny nedodaného predmetu tejto zmluvy za každý začatý deň omeškania, najviac však do výšky 10% z ceny predmetu plnenia. Základom pre výpočet sú ceny bez DPH.
2. V prípade omeškania kupujúceho s úhradou daňového dokladu k tejto zmluve, má predávajúci právo požadovať od kupujúceho úrok z omeškania vo výške 0,05% z neuhradenej sumy za každý začatý deň omeškania, najviac však do výšky 10% z neuhradenej sumy.

Ostatné časti Návrhu Kúpnej zmluvy ostávajú nezmenené.

**Zmena Lehoty na predkladanie ponúk bola zapracovaná aj do:**

Výzvy na predkladanie ponúk a

Súťažných podkladov.

Ostatné časti ostávajú bez zmeny.